[{"text_idx": "#000000", "text": "Caiff cynllun Darllen yn Well Llyfrau ar Bresgripsiwn ei arwain gan The Reading Agency a\u2019r nod yw cynorthwyo pobl i ddeall a rheoli eu hiechyd a\u2019u lles drwy gyfrwng deunydd darllen defnyddiol."}, {"text_idx": "#000001", "text": "Mae\u2019r llyfrau i gyd wedi\u2019u cymeradwyo gan arbenigwyr iechyd, yn ogystal a\u0302 phobl sy\u2019n byw gyda\u2019r cyflyrau a gwmpesir a\u2019u perthnasau a\u2019u gofalwyr."}, {"text_idx": "#000002", "text": "Gall gweithwyr iechyd proffesiynol argymell y llyfrau, neu gallwch chi fynd i\u2019ch llyfrgell leol a benthyg llyfr eich hun."}, {"text_idx": "#000004", "text": "Cafodd teitlau Cymraeg eu cyhoeddi fel rhan o\u2019r cynllun Darllen yn Well ar gyfer dementia yn 2018, Darllen yn Well ar gyfer iechyd meddwl yn 2019 a Darllen yn Well ar gyfer plant yn 2020."}, {"text_idx": "#000006", "text": "Mae Darllen yn Well Llyfrau ar Bresgripsiwn i blant yn darparu darllen defnyddiol i gefnogi iechyd meddwl a lles plant. Mae\u2019r llyfrau\u2019n darparu gwybodaeth, straeon a chyngor gyda sicrwydd ansawdd. Mae llyfrau wedi cael eu dewis a\u2019u hargymell gan weithwyr iechyd proffesiynol blaenllaw a\u2019u cynhyrchu ar y cyd gyda phlant a theuluoedd"}, {"text_idx": "#000008", "text": "Mae Darllen yn Well ar gyfer iechyd meddwl yn darparu gwybodaeth a chymorth defnyddiol ar gyfer rheoli cyflyrau iechyd meddwl cyffredin, neu ddelio a\u0302 theimladau a phrofiadau anodd. Mae rhai llyfrau hefyd yn cynnwys straeon personol gan bobl sy\u2019n byw gyda rhywun ag anghenion iechyd meddwl neu\u2019n gofalu amdano."}, {"text_idx": "#000010", "text": "Mae\u2019r llyfrau\u2019n darparu gwybodaeth a chyngor i bobl sy\u2019n byw gyda dementia, cefnogaeth i fyw\u2019n well, cyngor i berthnasau a gofalwyr, yn ogystal a\u0302 ffuglen, cofiannau a llyfrau ffotograffau a ddefnyddir mewn therapi hel atgofion. Fe\u2019u cymeradwyir gan weithwyr iechyd proffesiynol a gellir dod o hyd iddynt yn y llyfrgell leol."}]